Lav et referat af nedenstående tekst:

Tekst:
I Vodskov jubler man over den politiske uenighed. - Så tror jeg ikke på, at der bliver en udslusningsinstitution for kriminelle i Hammer Bakker, siger Hans Jørgen Dalum, underskriftsindsamler i Vodskov. Hele weekenden har lokale modstandere samlet over 1500 underskrifter mod planerne om en udslusning af kriminelle i Hammer Bakker. Underskriftindsamlingen er sket med støtte fra Ældre- Handicaprådmanden Tina French. De indsamlede protester bliver i morgen afleveret på til borgmesteren på byrådsmødet. Her vil Tommy Eggers (DF) bede om at få sagen udsat. - Sagen skal undersøges meget bedre. Jeg har skrevet flere gange med Kriminalforsorgen, men indtil videre kun fået tynde svar. Så jeg er ikke klogere på, hvorfor en institution for kriminelle skal ligge netop blandt nogle af samfundets svageste borgere, siger Tommy Eggers. SF, der ellers var med i borgmesterens flertal for et salg af institutionsbygninger til kriminalforsorgen, fortæller i dag til TV2Nord, at de også vil stemme for en udsættelse, hvis andre i byrådet foreslår det. Det betyder, at borgmesterens flertal for en hastebehandling af sagen er væk. Vi har i dag talt med borgmester Henning G. Jensen, men han ønsker ikke at udtale sig om sagen.

Referat:
Fra flere sider i byrådssalen melder man sig nu parat til at udsætte planerne om en fængselsudslusning i Hammer Bakker, når Aalborg byråd i morgen skal tage stilling til den politisk varme kartoffel.